ბაღები ყურესთან

ბაღები ყურესთან (ინგლ: ) — სინგაპურში, ცენტრალურ რეგიონში, საზღვაო წყალსაცავის მიმდებარე ხელახლა ათვისებულ 110 ჰექტარზე (250 აკრი) გაშენებული ბუნების პარკი. პარკი სამი ბაღისგან შედგება: ყურის სამხრეთი ბაღი, ყურის აღმოსავლეთი ბაღი და ყურის ცენტრალური ბაღი. ყველაზე დიდი ყურის სამხრეთი ბაღი 54 ჰექტარზეა (130 აკრი) გაშენებული. აქ მდებარე ყვავილის გუმბათი მსოფლიოში ყველაზე დიდი მინის სათბურია.

ბაღები ყურესთან სინგაპურის გეგმის ნაწილია, რომელიც „ბაღი-ქალაქის“ „ბაღში მდებარე ქალაქად“ გარდაქმნას ისახავს მიზნად. ქალაქში მწვანე საფრისა და ფლორის გაზრდით გეგმა ცხოვრების ხარისხის ხანგრძლივობის გაზრდისკენაცაა მიმართული.

პარკი სინგაპურის ტურისტულ დანიშნულების ადგილებს შორის ერთ-ერთი ყველაზე პოპულარულია. 2014 წელს პარკს 6.4 მილიონი ტურისტი ეწვია, 2015 წლის ნოემბერში კი ის ჯამში ოცმა მილიონმა ტურისტმა მოინახულა.

ყურის ცენტრალური ბაღი
ყურის ცენტრალური ბაღი ყურის სამხრეთ და ყურის აღმოსავლეთ ბაღებს ერთმანეთთან აკავშირებს. ბაღს 15 ჰექტარი (37 აკრი) მიწა უკავია. წყლის გასწვრივ მდებარე 3 კმ სიგრძის სასეირნო ბილიკი ქალაქის ცენტრს ააღმოსავლეთ ნაწილთან აკავშირებს.

ყურის აღმოსავლეთი ბაღი
ყურის აღმოსავლეთი ბაღის 32 ჰექტარზეა (79 აკრი) გაშენებული. 2 კმ სიგრძის სასეირნო ბილიკი წყალსაცავს ესაზღვრება. ყურის აღმოსავლეთი ბაღის შიდა პარკი 2010 წლის ზაფხულის ახალგაზრდული ოლიმპიადისთვის შეიქმნა. ბაღის პირველი ნაწილი საჯაროს 2011 წლის ოქტომბერში გაიხსნა, რის შემდეგაც ტურისტებს ერთ-ერთ კაშხალზე ასვლის ალტერნატიული შესაძლებლობა გაუჩნდათ.

ყურის აღმოსავლეთი ბაღი დაგეგმარებულია როგორც ფართო ტროპიკული ფოთლის ფორმის ბაღების სერია, სადაც ყოველ ბაღს საკუთარი ლანდშაფტური დიზაინი, მახასიათებლები და თემა გააჩნია. ბაღი ტურისტებს ქალაქის მთლიანი ხედის ნახვის შესაძლებლობას აძლევს.

ყურის სამხრეთი ბაღი
ყურის სამხრეთი ბაღი 2012 წლის 29 ივნისს გაიხსნა. 54 (130 აკრი) ჰექტარზე გაშენებული ბაღი სამ ბაღს შორის ყველაზე დიდია და მიზნად ისახავს ტროპიკული მემცენარეობისა და ბაღის ხელოვნების წარმოჩენას. ბაღის დიზაინი ჯადვარისებრნი მცენარეებითაა შთაგონებული, როგორც ტროპიკებისა და სინგაპურის ახლებურად წარმოჩენის საშუალება.

სათბურები
ბაღების კონსერვატორიების კომპლექსი 2 კონსერვატორიისგან შედგება: ყვავილის გუმმბათისაგან და ღრუბლის ტყისაგან. ორივე წყალსაცავის მახლობლად მდებარეობს კონსერვატორიები -ის დიზაინითაა შექმნილი და მიზნად ისახავს ბაღების შიგნით ყველანაირი ამინდის საგანმანათლებლო-გასართობი სივრცის შექმნას. ორივე კონსერვატორია ძალიან დიდია (საშუალოდ 1 ჰექტარის (2.5 აკრი) ფართობის), ხოლო ყვავილის გუმბათი მსოფლიოში შუშის ყველაზე დიდი უსვეტო სათბურია.

სათბურების კონსტრუქცია ორი რამის გამოა მნიშვნელოვანი: 1. ასეთი ფართო შუშისჭერიანი სათბურები დამატებითი შიდა ელემენტების,როგორიცაა სვეტები, გარეშეა აშენებული. 2. სათბურებში მინიმუმადეა დაყვანილი გარემოზე ადამიანის ზემოქმედება. წვიმის წყალი ზედაპირიდან გროვდება და გამაგრილებელ სისტემაში ცირკულირების შემდეგ სუპერხეებს უკავშირდება. სუპერხეები ცხელი ჰაერის გასაწოვად და ცირკულირებული წყლის გაგრილებისთვიაც გამოიყენება.

ყვავილის გუმბათი
ყვავილის გუმბათი დაბალი, მაგრამ ღრუბლის ტყის სათბურთან შედარებით უფრო დიდი (1.2 ჰექტარი (3 აკრი) ფართობის) სათბურია. სათბურში რბილი, მშრალი კლიმატია და ხმელთაშუა ზღვისა და სხვა ნახევრად-არიდული ტროპიკული რეგიონების (მაგ: ავსტრალიის ნაწილი, სამხრეთ ამერიკა, სამხრეთ აფრიკა) ყვავილებია წარმოდგენილი. ყვავილის გუმბათი 38 მეტრის სიმაღლისაა და ტემპერატურას 23 და 25 გრადუსებს შორის ინარჩუნებს, ღამღამობით ცოტა უფრო ნაკლებადაც. ყვავილის გუმბათი 7 სხვადასხვა „ბაღს“ მოიცავს, მათ შორის ისეთს, როგორიცაა ზეთისხილის წარაფი.

ღრუბლის ტყე
ღრუბლის ტყე მაღალი, მაგრამ ცოტათი უფრო პატარა (0.8 ჰექტარი (2 აკრი) ფართობის) სათბურია. სათბურში სამხრეთ-აღმოსავლეთ აზიის, შუა და სამხრეთ ამერიკის რეგონებისთვის დამახასიათებელი, ტროპიკული მთის რეგიონების, ზღვის დონიდან 1000-3000 მეტრზე მდებარე გრილი და ტენიანი გარემოს პირობებია. სათბურში მდებარეობს 42 მეტრის სიმაღლის „ღრუბლის მთა“, სადაც პლატფორმის მეშვეობით ვიზიტორებს მთის ირგვლივ შემოვლა შეუძლიათ. 35 მეტრის სიმაღლეზე მდებარე ჩანჩქერი ვიზიტორებს გამაგრილებელი ჰაერით უზრუნველყოფს.

ღრუბლის მთა რამდენიმე დონისაგან შედგება, რომლებიც ერთმანეთისგან თემატიკით განსხვავდება: დაკარგული სამყარო, გამოქვაბული, ჩანჩქერის ხედი, ღრუბლის მთის გალერეა, ღრუბლის მთის თეატრი და საიდუმლო ბაღი.

ბავშვების ბაღი
ბავშვების ბაღი 10 მილიონი აშშ დოლარით მთლიანად დააფინანსა შორეული აღმოსავლეთის ორგანიზაციამ (ინგლ: ). ბაღი 6 წლამდე ასაკისა და 6-დან 12-წლამდე ასაკის ბავშვებისთვისაა განკუთვნილი. ბაღი 2014 წლის 21 იანვარს გაიხსნა. იგი ხის სახლისა და სათავგადასავლო ბილიკის მახლობლად მდებარეობს. სათავგადასავლო ბილიკი ტრამპლინებს, წონასწორობის დვირებს, დაკიდული ხიდებსა და სხვა გასართობებს მოიცავს.

ბაღი სამშაბათიდან ხუთშაბათის ჩათვლით დილის 10 საათიდან საღამოს 7 საათამდეა ღია. შაბათობით, კვირაობითა და საჯარო დასვენების დღეებში კი დილის 9 საათიდან საღამოს 9 საათამდე. ბაღი ორშაბათობითაა დაკეტილი, ხოლო თუკი ორშაბათი საჯარო დასვენების დღეა, მომდევნო დღეს არ მუშაობს.